**Δηλώσεις μαθημάτων εαρινού εξαμήνου, ακαδ. έτους 2021-2022**

Σας ενημερώνουμε ότι μπορείτε να κάνετε δήλωση μαθημάτων για το εαρινό εξάμηνο του ακαδημαϊκού έτους 2021-2022, από την **Τρίτη 22-03-2022 έως και την Τετάρτη 20-04-2022**.

***Προϋποθέσεις δήλωσης μαθημάτων:***

Η κύρια δήλωση αφορά στα μαθήματα του 2ου, 4ου και 6ου εξαμήνου.

Επιπλέον η πτυχιακή εργασία καθώς και η πρακτική άσκηση δηλώνονται όπως τα μαθήματα.

***Προσοχή:*** όσοι φοιτητές/τριες δικαιούνται να εξεταστούν σε μαθήματα εμβόλιμης εξεταστικής (1ου, 3ου, 5ου, 7ου εξαμήνου) θα πρέπει να κάνουν δεύτερη δήλωση και να επιλέξουν 2021-2022 ΕΑΡ. ΕΜΒΟΛΙΜΗ.

Οι δηλώσεις μαθημάτων υποβάλλονται αποκλειστικά ηλεκτρονικά, με τη χρήση των κωδικών πρόσβασης του Ιδρυματικού λογαριασμού στον παρακάτω σύνδεσμο <https://sis-web.uth.gr>.

*(Για την πρόσβαση στην ιστοσελίδα της Ηλεκτρονικής Γραμματείας, θα πρέπει να χρησιμοποιήστε VPN. Οδηγίες για την εγκατάσταση και τη ρύθμιση του VPN σε υπολογιστή ή άλλη συσκευή θα βρείτε εδώ:* [*https://www.it.uth.gr/services/eikoniko-idiotiko-diktyo-vpn*](https://www.it.uth.gr/services/eikoniko-idiotiko-diktyo-vpn)*).*

Η δήλωση μαθημάτων είναι απαραίτητη προϋπόθεση για τη δυνατότητα συμμετοχής σας στις εξετάσεις.

**Δηλώσεις Διδακτικών συγγραμμάτων, εαρινού εξαμήνου, ακαδ. έτους 2021-2022**

***Προσοχή!*** Μετά την υποβολή της δήλωσή σας στην Ηλεκτρονική Γραμματεία θα μπορείτε να κάνετε δήλωση για τα διδακτικά συγγράμματα στον ΕΥΔΟΞΟ (https://eudoxus.gr) την επομένη εργάσιμη ημέρα μετά τις 10.00 π.μ. προκειμένου να έχει οριστικοποιηθεί η δήλωση μαθημάτων σας από τη Γραμματεία.

***Δεν*** θα μπορείτε να δηλώσετε στον ΕΥΔΟΞΟ συγγράμματα που αντιστοιχούν σε μαθήματα που δεν έχετε συμπεριλάβει στην δήλωση σας στην ηλεκτρονική γραμματεία. Επισημαίνεται ότι βάσει της ισχύουσας νομοθεσίας οι φοιτητές που έχουν υπερβεί τα ν+2 έτη σπουδών δεν δικαιούνται δωρεάν διδακτικά συγγράμματα.

*Οι δηλώσεις συγγραμμάτων των φοιτητών θα ολοκληρωθούν την Παρασκευή 6 Μαΐου 2022.*

*Η διανομή συγγραμμάτων για το εαρινό εξάμηνο θα ξεκινήσει την Τετάρτη 16 Μαρτίου 2022 και θα ολοκληρωθεί την Παρασκευή 20 Μαΐου 2022.*

*Τέλος, λόγω δικαστικής εκκρεμότητας, η διαγωνιστική διαδικασία επιλογής εταιρείας ταχυμεταφοράς (https://eudoxus.gr/Announcements/1341) δεν θα έχει ολοκληρωθεί μέχρι τη λήξη διανομής συγγραμμάτων για το Εαρινό εξάμηνο 2021-2022. Ως εκ τούτου, τα συγγράμματα για τα οποία οι εκδοτικοί οίκοι δεν έχουν ορίσει σημείο διανομής, δεν θα εμφανίζονται διαθέσιμα προς επιλογή από τους φοιτητές καθώς έχουν απενεργοποιηθεί. Για περαιτέρω διευκρινίσεις ή απορίες μπορείτε πάντα να απευθύνεστε στο Γραφείο Αρωγής Χρηστών του Ευδόξου (http://eudoxus.gr/OnlineReport.aspx).*

**Εκπρόθεσμες δηλώσεις δεν θα γίνουν δεκτές και δεν θα δοθεί παράταση δηλώσεων.**

Επισημαίνεται ότι η δήλωση μαθημάτων στην ηλεκτρονική γραμματεία δεν έχει σχέση με τη δήλωση-εγγραφή μαθημάτων σας στο eclass.

Από τη Γραμματεία του Π.Σ. Πολιτικών Μηχανικών Τ.Ε. Λάρισας